bunny boom เป็นคาเฟ่ของบูติกโฮเต็ลขนาดกลางๆ blue rabbit hotel ซึ่งเพิ่งเปิดได้ไม่นานเท่าไหร่ น่าจะสักประมาณปีนึงได้มั้ง โฉบผ่านไปผ่านมาอยู่หลายเที่ยว แต่มีอันต้องผ่านไปก่อนตลอด กว่าจะได้แวะมาลอง

ร้านอยู่ในตัวเมืองจันทบุรี แถบๆใกล้ถึงสี่แยกเขาไร่ยาแล้ว ภายในร้านตบแต่งแบบโล่งๆ เน้นสีเอิร์ทโทน ที่ให้ความรู้สึกสบายตาดี ช่วงเช้าๆ ของวันอาทิตย์ ที่ร้านเปิดบริการ ลูกค้าไม่แน่นเท่าไหร่ มีที่นั่งให้นั่งทานกันสบายๆ 

รายการก็จะมีทั้งเครื่องดื่ม เค้ก เบเกอรี่ ไอศกรีม และรู้สึกจะมีอาหารด้วย สนนราคากลางๆ ไม่แพงโดยใช่เหตุ 

@ espresso เย็น ราคา 65 บาท รสชาติกาแฟเข้มพอสมควร ติดปนหวานเพิ่มความเข้มตามสไตล์ ไทยเอสล่ะ 
@ คุกกี้กล้วยตาก เค้ามีขายเป็นชิ้น ชิ้นละ 15 บาทด้วย แต่ซื้อแบบกล่องมากล่องละ 120 บาท(ไม่ได้นับว่ามีกี่ชิ้น เพราะเด็กเปิดทานกันหมด) อันนี้อร่อยดีอยู่ เป็นแนวๆ ซอฟท์คุกกี้ หวาน มัน มีชิ้นกล้วยตากเล็กๆให้เคี้ยวหนุบๆด้วย  

โดยรวมๆแล้วร้านน่ารัก สบายตา บรรยากาศสงบ เหมาะแก่การมาพักผ่อนได้อยู่ ส่วนรสชาติถือว่าโอเค ไม่ตกเกณฑ์นะ